open-index/open-wikipedia-markdown huggingface dataset:
Sérres

**Sérres** (gresk Σέρρες, eldre form Σέρραι, *Sérrai*; tyrkisk *Serez* eller *Siroz*; slavisk Серез, *Serez*, Сяр, *Sjar* eller Сер, *Ser*), tidlegare òg *Serrae* eller *Serrhae*, er ein by og ein kommune i Sentral-Makedonía i Hellas. Han ligg på ei frodig slette om lag 25&nbsp;km nordaust for Strymónas (Struma) og 60&nbsp;km nordaust for Thessaloníki. Rodopifjella stig opp nord og aust for byen. Byen er hovudsete i periferieininga med same namn. I 2011 hadde byen vel 58&nbsp;000 innbyggjarar.

## Historie
Av romarane vart byen kalla *Serrae* eller *Serrhae* og det vart bygd ei stor festning her under Austromarriket for å vakte den nordlege grensa til riket og det strategiske Rupelpasset inn i Bulgaria. Bulgararne tok byen på 900-talet, før han kom inn under Serbia i 1345 og vart hovudstad for keisaren Stefan Dušan. Dušan var så nøgd med den harde omleiringa av den tredje austromerske byen at han krona seg sjølv «Keisar av serbarane og grekarane». Etter han døydde fall riket hans ut i føydalt anarki og keiserinna Hellen heldt fram å styre Sérres-området frå 1356, men vart alt i 1365 jaga bort av despoten Jovan Uglješa Mrnjavčević, som danna ein liten, men mektig miniputtstat i Sérres. Etter 1371 og slaget ved Maritsa fekk austromarane tilbake kontrollen over Sérres og tvinga serbarane bort. Alt i 1383 erobra derimot osmanarane byen. Tidleg på 1900-talet oppstod det ein anti-osmansk uro i byen, som førte til Ilinden-Preobrazjenije-opprøret i 1903. Den bulgarske hæren erobra Sérres under den andre balkankrigen i 1913, men vart tvunge bort igjen av greske styrkar. Byen vart totalt ombygd etter at bulgarane brende ned heile byen. Han vart okkupert av bulgararane igjen under både den første og den andre verdskrigen, og fekk fleire skadar. Etter krigen har dei greske styresmaktene utført planar som har utvikla økonomien til byen.

## Økonomi
Sérres er senter i eit jordbruksdistrikt og er eit viktig handelssenter for tobakk, korn og buskap. Etter subsidiar frå staten vart området og eit senter for produksjon av tekstilar og andre industriprodukt.

## Administrativ inndeling

Frå 2011 omfattar kommunen Sérres òg dei tidlegare kommunane Kapetán Mitroúsi, Levkónas, Skoutári, Áno Vrondoú og Oriní. Dei seks tidlegare kommunane er no kommunaleiningar.

Ved folketeljinga i 2021 hadde kommunen 74&nbsp;004&nbsp;innbyggjarar, medan kommunaleininga Sérres hadde 60&nbsp;888 og tettstaden med same namn 59&nbsp;260&nbsp;innbyggjarar.

## Byar og tettstader
Dei største byane og tettstadene i kommunen er:

## Referansar

## Bakgrunnsstoff
* Offisiell nettstad (gresk)
* Informasjon om Sérres

## Kjelde

* Sérrai *Encyclopædia Britannica*, 2006.
* Sérrai, Siris eller Serres *The Columbia Encyclopedia*, 2004.
Firdaligaen

**Firdaligaen** er det offisielle namnet på avdeling 16 i norsk 3. divisjon for herrefotball. Serien fekk namnet Firdaligaen våren 2007 grunna sponsinga frå lokalavisa Firda. Ligaen har 12 lag, alle frå Sogn og Fjordane. Vinnaren av serien får spele kvalifisering om opprykk til 2. divisjon fotball for menn. Etter at serien vart omdøypt til Firdaligaen, har ingen av klubbane makta opprykk.

## Tidlegare vinnarar

* 2007: Årdal FK
* 2008: Førde Fotball
* 2009: Førde Fotball

## Mediestrid
Sponsinga frå Firda medførte ein del krangling og oppheita diskusjonar mellom ulike mediekanalar i Sogn og Fjordane. Mellom anna klaga Sogn og Fjordane Journalistlag Firdaliga-avtalen inn til PFU. Dei meinte at denne avtalen vil gje Firda mykje gratisreklame. Distriktsredaktøren i NRK Sogn og Fjordane har også vore sterkt kritisk til namnet. 

## Relevante nettsider og kjelder
* Alt om Firdaligaen på firda.no 
* PFU skal vurdere Firdaligaen
Ulkefiskar

**Ulkefiskar** (*Scorpaeniformes*) er ein stor og vidt utbreidd orden av beinfisk som hovudsakleg består av botnfisk. Det er registrert om lag 1&nbsp;160 artar, i norske farvatn finst rundt 20 av dei.

## Kjenneteikn
Ulkefiskane har få kjenneteikn som er karakteristiske for heile familien. Det viktigaste er ei karakteristisk beinplate i kraniet som går over kjeven mellom auga og gjellelokket. Elles er dei ofte godt pansra, med hovud og kropp dekt med beinplater eller piggar. Bryst- og halefinnane plar vera avrunda. Bukfinnane sit langt framme på kroppen, oftast rett under brystfinnane.

## Systematikk
Ulkefiskane er ei kontroversiell gruppe å klassifisera; ulike klassifikasjonar opererer med alt frå 26 til 35 ulike familiar. Dette kjem av at mange av artane i gruppa er lite kjende. Ulkefisk er for det meste botnfisk som i mange høve går særs djupt, noko som gjer studium vanskeleg. I tillegg er det få artar som er noko særleg viktige økonomisk.

## Kjelder

* Moen, Frank Emil & Svensen, Erling (2003): *Dyreliv i havet - nordeuropeisk marin fauna*
* Kjørsvik, Elin (1992): "Ulkefisker" i *Norges dyr*
* FishBase
----
**Denne artikkelen bygger på «[[:en:Scorpaeniformes|Scorpaeniformes]]» frå ,  den 16. september 2007.*  

## Bakgrunnsstoff
Denver

**Denver** er hovudstaden og største byen i delstaten Colorado i USA. Byen har 554&nbsp;636 innbyggarar, og med forstadar har Denver-Aurora området omtrent 2,83 millionar innbyggarar. Denver blei grunnlagt i 1854 og oppkalla etter guvernøren i Kansas-territoriet, som heitte James W. Denver.

Denver ligg ved foten av fjellkjeda Rocky Mountains. 15. steg på Colorados Kapitol ligg 1&nbsp;609&nbsp;m. over havet, noko som har gjeve Denver namnet «Mile High City». 

Sidan Denver er den største byen i ein omkrins av 600&nbsp;km, er han eit viktig transportsentrum. Den nye flyplassen som blei opna i 1995 vår, målt i passasjertal, er den femte største i USA og var den tiande største i verda i 2004.

## Denver County

Denver er òg eit fylke, og det grensar mot Adams County i nordaust, Arapahoe County i aust og mot Jefferson County i vest. Det har eit totalt areal på 401 km², og fire km² av dette er vatn. Fylket blei grunnlagt i 1902 av land som blei skilt ut frå Arapahoe County.

## Folk frå Denver County
*John Searle, filosof, kjend for Det kinesiske rom-tankeeksperimentet
*Karl Rove, rådgjevar til George Bush, norskætta

## Kjelder

## Bakgrunnsstoff

*
Boston

**Boston** er hovudstaden og den største byen i delstaten Massachusetts i USA. Boston er òg den største byen i regionen New England og er derfor ofte sett på som ein slags hovudstad i New England. Byen er ein av dei eldste og mest velståande i USA, med ein økonomi basert på utdanning, helsestell, finans og høgteknologi. Boston har nærare 620 000 innbyggarar. Saman med mellom anna kommunane Cambridge og Newton dannar Boston eit samanhengande byområde med nærmare 5 millionar innbyggarar.

Byen blei grunnlagd 17. september 1630 og er oppkalla etter Boston i England. Boston har spelt ei sentral rolle i historia til USA. Frigjeringskrigen frå Storbritannia starta her gjennom Boston Tea Party. Boston er mellom dei fremste både når det gjeld kultur og utdanning og har ei rekke kjente institusjonar på desse områda.

Boston blir styrt av ein borgarmeister og eit City Council. Borgarmeisteren, som er den dominerande styresmakta, blir vald for ein periode på fire år. Bystyret blir valt for ein periode på to år.

## Historie
Boston var ein av dei tretten opphavlege statane i USA, og blei fyrst folkesett av europearar i 1630. Boston var ein av dei fyrste byane i USA til å gjera motstand mot den britiske kolonistyresmakta. I 1770 var det stor misnøye over skattane innførte av Storbritannia, og folk reagerte ved å gjera narr av soldater. Ved eit høve braut det ut døyeleg vald då britiske soldatar skaut mot ei folkemengd og drap fem personar i den såkalla Bostonmassakren. Ei betre kjend hending var då amerikanske patriotar kledde seg ut som indianarar, 16. desember 1773, og lurte seg ombord på båtar lasta med te frå det Austindia-kompaniet og velta fleire hundre kassar med te ut i vatnet, som ein reaksjon etter at britane aukte skatten på te i 1773. Dette blei seinare kalla *[[Boston Tea Party]]*. Britane reagerte med å blokkera hamna med kampskip og innførte strengt militært styre i byen. Dette var del av opptakten til den amerikanske revolusjonen.

## Kjende utdanningsinstitusjonar
* Boston College
* Boston University
* Northeastern University
* New England Conservatory
* Berklee College of Music

## Kultur
Boston har ei rekke kjente kulturinstitusjonar:
* Boston Symphony Orchestra
* Boston Pops Orchestra
* Boston Ballet
* Museum of Fine Arts
* Museum of Science
* New England Aquarium

## Sport
* Boston Celtics (basket)
* Boston Red Sox (baseball)
* Boston Bruins (ishockey)
* Boston Marathon

## Kjelder

**Denne artikkelen bygger på «[[:nb:Boston|Boston]]» frå ,  den 2. august 2022.*  

## Bakgrunnsstoff

*
Nattsvermar

**Nattsvermarar** eller **nattsommarfuglar** er namnet på sommarfuglar som flyg om natta eller i skyminga. Omgrepet går tilbake på ei eldre, pragmatisk inndeling av sommarfuglar i natt- og dagsommarfuglar. Men til forskjell frå dei sistnemnde er ikkje nattsommarfuglar noko naturleg gruppe. Gruppa er òg svært ueinsforma og samansett. Namnet gjev heller ikkje noko fullgod skildring av åtferda til gruppa, sidan det finst somme «nattsvermarar» som er dagaktive, og nokre «dagsommarfuglar» som er nattaktive. Omgrepet «nattsvermar» er likevel framleis i bruk, om enn ikkje lenger i det biologiske fagspråket.

Dei mest kjende gruppene av nattsvermaar er nattfly, spinnarar (med mellom andre tussmørkesvermarar), viklarar og diverse mòlgrupper.
Austrheim kyrkje

**Austrheim kyrkje** er ei langkyrkje frå 1865 i Austrheim kommune i Vestland fylke.

Kyrkja er bygd i tre og har 450 plassar.

Det har vore kyrkje på staden sidan i mellomalderen. Det tidlegaste ein finn Austrheim-kyrkja nemnd i kjeldene er 1329, men det finst eldre inventar teke vare på som peikar mot at kyrkjestaden er langt eldre. Mellomalderkyrkja var mest truleg ei stavkyrkje som vart erstatta av ei lafta kyrkje som fyrste gong er nemnd i rekneskap frå 1659. 1600-talskyrkja vart riven i 1865 i samband med bygginga av den noverande kyrkja.

Austrheim kyrkje er soknekyrkje i Austrheim sokn i Lindås prestegjeld i Nordhordland prosti.

## Kjelder
* Norges Kirker: «Austrheim kirke» på nettstaden til Norsk institutt for kulturminneforsking

### Kjelder

## Bakgrunnsstoff
* Om Austrheim sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Om Austrheim kyrkje på nettstaden disnorge.no
* 
*
Alversund kyrkje

**Alversund kyrkje** er ei langkyrkje frå 1879, som står i Alversund i Alver kommune i Vestland fylke.

Kyrkja er bygd i tre og har plass til 200 personar.
Orgelet er bygd av J. H. Jørgensen i 1956 og har elleve stemmer, fordelt over to manualar pluss pedal.

Det har vore kyrkje i Alversund sidan mellomalderen. 
I Flateyarbok er ein prest Righardt ved «Aluiru» nemnd i 1127, men det er usikkert om det med «Aluiru» her er meint Alversund. 
Alversund-kyrkja er sikkert nemnd i ei kjelde frå 1329, og kring 1360 er ho omtala som «aluiru» i Bergen kalvskinn. 
Kyrkja som er omtala på 1300-talet og utover var mest truleg ei stavkyrkje. 
Mellomalderkyrkja vart erstatta med ei lafta kyrkje på 1600-talet, moglegvis i 1629. 
1600-talskyrkja stod til ut i 1880-åra, då ho vart riven etter at den noverande kyrkja stod ferdig i 1879.

Kyrkja er soknekyrkje i Alversund sokn i Nordhordland prosti. 
Alversund sokn høyrde til Hamre prestegjeld til 1885, og deretter til Aldersund prestegjeld til prestegjeldsordninga vart nedlagt i 2004. 

## Kjelder
* Alversund kirke frå Norges Kirker/ NIKU og KA

## Fotnotar

## Bakgrunnsstoff
* Om Alversund sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Lindås kommune på nettstaden disnorge.no
* 
*
Sykiés

**Sykiés** (gresk Συκιές) er ein tidlegare kommune i forstadane til Thessaloníki i Sentral-Makedonía i Hellas med vel 35&nbsp;000 innbyggjarar. Sykiés inngår frå 2011 som ei kommunaleining i kommunen Neápoli-Sykiés, der han er hovudsete.

## Referansar
Véria

**Véria** (gresk Βέροια), òg skrive *Veroia*, er hovudsete i kommunen med same namn og hovudstad i periferieininga Imathía i periferien Sentral-Makedonía i Hellas. Byen er òg sete for eit bispedøme i den gresk-ortodokse kyrkja.

## Historie
Véria ligg same stad som den antikke byen **Berøa** (òg kalla **Berea** eller **Beroea**), som var viktig på 300-talet fvt. og som var ein del av Kongedømet Makedonia. Som ein del av Romarriket frå 168 fvt. talte Paulus og Silas her i år 54 eller 55 evt. Diocletian gjorde den store og folkerike byen til ein av to hovudstadar i den romerske provinsen og vart ein av dei første byane som vart sete for ein biskop. Byen vart invadert av slavarar og erobra av Det osmanske riket i 1361, som gav han namnet *Kara Ferye*. Han vart ein del av Hellas igjen i 1912 etter den første balkankrigen.

Véria hadde ein ganske stor jødisk fellesskap i det 1. hundreåret evt. Paulus trekte seg tilbake til Véria med Silas og Timoteus frå jødisk forfølging i Thessaloníki. Då forfølgjarane følgde etter han trekte han til sjøs og reiste til Aten (Apg 17:10-15). Jødane i Véria var derimot meir villige til å lytte til Paulus enn i Thessaloníki, og ein av dei, Sopater eller Sosipater, vart ein av følgjesveinane til Paulus.

## Klima
Véria har ofte kalde og våte vintrar og tørre og varme somrar. Sommaren 2007 fekk Véria ein av dei høgaste temperaturane ein nokon gong har målt her med 44&nbsp;°C.

## Administrativ inndeling

Frå 2011 omfattar kommunen Véria òg dei tidlegare kommunane Verjína, Makedonída, Dovrás og Apóstolos Pávlos. Dei fem tidlegare kommunane er no kommunaleiningar.

Ved folketeljinga i 2021 hadde kommunen 62&nbsp;655&nbsp;innbyggjarar, medan kommunaleininga Véria hadde 46&nbsp;976 og tettstaden med same namn 42&nbsp;508&nbsp;innbyggjarar.

## Byar og tettstader
Dei største byane og tettstadene i kommunen er:

## Referansar

## Bakgrunnsstoff
* Offisiell nettstad (gresk)

## Kjelde
Políkhni

**Políkhni** (gresk Πολίχνη) er ein tidlegare kommune i forstadane til Thessaloníki i Sentral-Makedonía i Hellas med bortimot 40&nbsp;000 innbyggjarar. Frå 2011 inngår han som ei kommunaleining i kommunen Pávlos Melás.

## Referansar
Psykiater

Ein **psykiater** er ein lege med vidareutdanning i psykiatri.

## Utdanning
Ein lege har seks års grunnutdanning ved eit medisinsk fakultet på eit universitet og atten månader praksisteneste (turnus).
Alle legar har psykiatri som ein del av grunnutdanninga.

Ein psykiater har i tillegg ei videreutdanning på minst fem år i psykiatri. 

Vidareutdanninga/spesialiseringa føregår ved at ein arbeider som lege under rettleiing på forskjellige psykiatriske behandlingsavdelingar samtidig som ein følgjer eit strukturert undervisningsopplegg. 
For å bli psykiater må ein også ha tre års psykoterapierfaring med rettleiing. 
Vidareutdanninga for andre legespesialitetar skjer på tilsvarande måte (indremedisinar, nevrolog, kirurg, augelege etc).

## Psykiatrar og psykologar
Mange er usikre på skilnadane mellom ein psykiater og ein psykolog. 

Ein psykolog har i si seksårige grunnutdanning ved eit universitet opplæring i både normalpsykologi og i klinisk psykologi. 

Psykologar kan deretter spesialisere seg i klinisk psykologi (bli psykologspesialist) ved å i løpet av fem år følgje bestemte vidareutdanningskurs, skrive ein vitskapleg artikkel og jobbe som psykolog. 

Psykologar kan i Noreg og i dei fleste andre land ikkje skrive ut medikament.

## Psykisk helsevern
Både legar og psykologar jobbar i psykisk helsevern, eventuelt som psykiatrar eller psykologspesialistar. Arbeidsoppgåvene er ofte overlappande, til dømes ved fleire typar utreiingsarbeid og ved samtalebehandling/psykoterapi. 

Andre faggrupper som jobbar i psykisk helsevern er sjukepleiarar (eventuelt spesialisert i psykiatri), kliniske sosionomar, fysioterapeutar, ergoterapeutar og hjelpepleiarar.

## Sjå også
* Lege
* Psykiatri
* Psykisk helsevern (tidlegare *psykiatrien*)
* Psykolog
* Sosionom
Ambelókipi i Thessaloníki

**Ambelókipi** (gresk Αμπελόκηποι) er ein tidlegare kommune i forstadane til Thessaloníki i Sentral-Makedonía i Hellas. Han har vel 35&nbsp;000 innbyggjarar. Frå 2011 inngår han som ei kommunaleining i kommunen Ambelókipi-Meneméni, der han er hovudsete.

## Referansar
Musikkmagasinet Q

***Q*** er eit britisk musikkmagasin som kjem ut ein gong i månaden. Det blei starta av Mark Ellen og David Hepworth i 1986 med inspirasjon frå *[[Rolling Stone]]* og med undertittelen «The modern guide to music and more», 'Den moderne vegvisaren til musikk og meir'. Magasinet inneheld ein stor meldingsdel der det vurderer nye musikkutgjevingar, gjenutgjevingar, samleplater og konsertar. Det melder også film, radio og fjernsyn.

Opphavleg hadde ein tenkt å kalla bladet *Cue*, som viser til å setja i gang ei plate, men sidan ordet også kan visa til ei biljardkø lett kunne forvekslast med eit blad om dette spelet. Ein valde i staden å bruka bokstaven Q som tittel, som på engelsk er homofon med *cue*. Bokstaven åleine hadde også den fordelen at han skilde seg ut frå andre tidsskrift i bladhylla.
Jannitsá

**Jannitsá** (gresk Γιαννιτσά, slavisk Енидже Вардар eller Ениџе Вардар, *Enidzje Vardar* eller *Enidze Vardar*, tyrkisk&nbsp;*Yenice* eller *Vardar Yenicesi*) er ein by i periferieininga Pélla i Sentral-Makedonía i Hellas. Han var tidlegare ein eigen kommune, men inngår frå 2011 som ei kommunaleining i kommunen Pélla, der han er hovudsete.

Ved folketeljinga i 2021 hadde kommunaleininga Jannitsá 32&nbsp;410&nbsp;innbyggjarar, medan tettstaden med same namn hadde 28&nbsp;759&nbsp;innbyggjarar.

Jannitsá ligg ikkje langt frå den antikke byen Pella, fødestaden og hovudstaden til Aleksander den store, og er den største byen på Den makedonske sletta.

## Referansar

## Bakgrunnsstoff
* Offisiell nettstad (gresk)
Elevthério-Kordelió

**Elevthério-Kordelió** (gresk Ελευθέριο-Κορδελιό) er ein tidlegare kommune i forstadane til Thessaloníki i Sentral-Makedonía i Hellas. Han vart grunnlagd i 1924 då greske flyktningar frå Vesleasia kom her etter den gresk-tyrkiske krigen 1919-1922. Frå 2011 inngår Elevthério-Kordelió som ei kommunaleining i kommunen Kordelió-Évosmos.

## Referansar
Pyléa

**Pyléa** (gresk Πυλαία) er ein tidlegare kommune i forstadane til Thessaloníki i Sentral-Makedonía i Hellas. Han har oppunder 35&nbsp;000 innbyggjarar. Frå 2011 inngår Pyléa som ei kommunaleining i kommunen Pyléa-Khortiátis. Kommunaleininga inngår i byområdet til Thessaloníki.

## Referansar
Kilkís

**Kilkís** (gresk Κιλκίς, slavisk Кукуш, *Kukuš*, tyrkisk *Kılkış*) er ein kommune og ein industriby i periferieininga med same namn i Sentral-Makedonía i Hellas, der han er hovudstad.

## Historie
Byen vart styrt av Det osmanske riket før han vart teke av Bulgaria under den første balkankrigen i 1912. I den andre balkankrigen i 1913 erobra den greske hæren byen etter eit tre dagar langt slag 19. til 21. juni. Den greske sida mista over 5&nbsp;000 soldatar, medan Bulgaria mista 7&nbsp;000 og den greske sigeren var eit stort steg mot siger i krigen. Kilkís vart nesten lagd i grus under krigen og dei bulgarske innbyggjarane vart flytta til Bulgaria etter Neuillytraktaten. Den nye byen vart bygd opp att nærare jernbanen til Thessaloníki og vart busett av grekarar frå Bulgaria og Vesleasia.

Bulgaria okkuperte byen igjen under den andre verdskrigen, men han vart frigjeve i 1944.

## Administrativ inndeling

Kommunen vart danna i 2011 ved at ein slo saman dei tidlegare kommunane
* Kilkís
* Kroússa
* Doiráni
* Khérso
* Mouriés
* Pikrolímni
* Gallikós
Dei sju tidlegare kommunane er no kommunaleiningar.

Ved folketeljinga i 2021 hadde kommunen 45&nbsp;308&nbsp;innbyggjarar, medan kommunaleininga Kilkís hadde 27&nbsp;493 og tettstaden med same namn 23&nbsp;182&nbsp;innbyggjarar.

## Byar og tettstader
Dei største byane og tettstadene i kommunen er:

## Kjelder

**Denne artikkelen bygger på «[[:en:Kilkis|Kilkis]]» frå ,  den 17. september 2007.*  

## Referansar

## Bakgrunnsstoff
* Offisiell nettstad  (gresk)
Náousa i Imathía

**Náousa** (gresk Νάουσα) er ein by og kommune i periferieininga Imathía i Sentral-Makedonía nord i Hellas. Byen blir stundom omtala som **Den heroiske byen Náousa** (Ηρωική πόλη Νάουσας, *Iroikí póli Náousas*). Sjølve byen har oppunder 20&nbsp;000 innbyggjarar. Vérmiofjella ligg vest for byen.

## Administrativ inndeling

Frå 2011 omfattar kommunen Náousa òg dei tidlegare kommunane Anthémia og Irinoúpoli. Dei tre tidlegare kommunane er no kommunaleiningar.

Ved folketeljinga i 2021 hadde kommunen 30&nbsp;054&nbsp;innbyggjarar, medan kommunaleininga Náousa hadde 19&nbsp;706 og tettstaden med same namn 17&nbsp;830&nbsp;innbyggjarar.

## Byar og tettstader
Dei største byane og tettstadene i kommunen er:

## Referansar

## Bakgrunnsstoff
* Offisiell nettstad (gresk)
Édessa i Hellas

**Édessa** (gresk Έδεσσα, slavisk Воден, *Voden*) er ein gamal by og ein kommune i periferieininga Pélla i Sentral-Makedonía i Hellas. Han er hovudstad i periferieininga.

## Administrativ inndeling

Kommunen vart danna i 2011 ved at ein slo saman dei tidlegare kommunane
* Édessa
* Vegorítida
Dei to tidlegare kommunane er no kommunaleiningar.

Ved folketeljinga i 2021 hadde kommunen 26&nbsp;407&nbsp;innbyggjarar, medan kommunaleininga Édessa hadde 23&nbsp;210 og tettstaden med same namn 17&nbsp;168&nbsp;innbyggjarar.

## Byar og tettstader
Dei største byane og tettstadene i kommunen er:

## Referansar

## Bakgrunnsstoff
* Offisiell nettstad (gresk)
Panórama i Thessaloníki

**Panórama** (gresk Πανόραμα) er ein tidlegare kommune i forstadane til Thessaloníki i Sentral-Makedonía i Hellas. Han har vel 17&nbsp;000 innbyggjarar og ligg på ei høgd ovanfor Thessaloníki. Frå 2011 inngår Panórama som ei kommunaleining i kommunen Pyléa-Khortiátis, der han er hovudsete. Kommunaleininga inngår i storbyområdet til Thessaloníki.

## Referansar
Peréa i Thessaloníki

**Peréa** (gresk Περαία), òg skrive *Peraia*, er ein forstad til Thessaloníki i Sentral-Makedonía i Hellas. Han er hovudsete i kommunen Thermaikós.

Byen vart grunnlagd i 1923 av greske flyktningar frå Vesleasia og Aust-Thrakia (som i dag ligg i Tyrkia) etter den gresk-tyrkiske krigen 1919-1922.

## Referansar
Oreókastro

**Oreókastro** (gresk Ωραιόκαστρο) er ein kommune i dei nordlege forstadane til Thessaloníki i Makedonía i Hellas. Han høyrer til periferieininga Thessaloníki i periferien Sentral-Makedonía.

## Administrativ inndeling

Kommunen vart danna i 2011 ved at ein slo saman dei tidlegare kommunane
* Oreókastro
* Mygdonía
* Kallithéa
Dei tre tidlegare kommunane er no kommunaleiningar.

Ved folketeljinga i 2021 hadde kommunen 40&nbsp;004&nbsp;innbyggjarar, medan kommunaleininga Oreókastro hadde 23&nbsp;626 og tettstaden med same namn 22&nbsp;691&nbsp;innbyggjarar.

## Byar og tettstader
Heile kommunen ligg innanfor storbyområdet til Thessaloníki. Byane og tettstadene i kommunen er:

## Referansar
Meneméni

**Meneméni** (gresk Μενεμένη) er ein tidlegare kommune med om lag 15&nbsp;000 innbyggjarar i forstadane til Thessaloníki i Sentral-Makedonía i Hellas. Frå 2011 inngår han som ei kommunaleining i kommunen Ambelókipi-Meneméni.

## Referansar
Øystese kyrkje

**Øystese kyrkje** er ei langkyrkje frå 1868 i Øystese i Kvam herad i Vestland fylke.

Byggverket er i tømmer og har plass til 500 personar. Kyrkja er teikna av arkitekt C. Erichsen og Jacob Wilhelm Nordan. Erichsen laga også teikningane til Odda kyrkje, og dei bygde på Øystese kyrkje. 

## Inventar
Altertavla som står koret er måla av Anders Askevold og viser krossfestinga. Ho vart laga til kyrkja då ho var ny.
I skipet heng det ei altertavle som er frå kring 1700, og som hang i den gamle stavkyrkja før ho vart riven.

## Bakgrunnsstoff
* Norges Kirker: «Øystese kyrkje», på nettstaden til Norsk institutt for kulturminneforskning
* Om Øystese sokn på nettstaden til Den norske kyrkja
* «Kirkebøker, Hordaland», på nettstaden til Arkivverket 
* Kart frå 1979 som viser kyrkjestader og soknegrenser, på nettstaden til Universitetet i Bergen
* Eldre fotografi av kyrkja på nettstaden til Nasjonalbiblioteket
* Skanna kyrkjebøker frå Hordaland på nettstaden til Arkivverket
* Oversyn over gravminne i Kvam herad på nettstaden disnorge.no
* 
*
Sanktpetersfisk

**Sanktpetersfisk** (*Zeus faber*) er ein fisk i sanktpetersfiskfamilien. Arten er særs vidt utbreidd, frå Australia og New Zealand i sør til Nordsjøen i nord. I nyare tid har arten òg teke til å verte vanlegare i norske farvatn.

## Bakgrunnsstoff
Sletta Verft AS

**Sletta Verft AS** er eit skipsverft i Mjosundet på Ertvågsøya. Føretaket vart stifta av Kristoffer Sletta i 1945 og dreiv i mange år med bygging av trebåtar. I dag byggjer verftet fiskarbåter, brunnbåtar, oppdrettsbåtar og små slepebåtar av stål og aluminium. Skroga vert bygde ved baltiske verft, medan montering og ferdigstilling vert utført ved verftet i Mjosundet. Føretaket har om lag 30 tilsette (2007).

## Referansar

## Bakgrunnsstoff
* Nettstaden til Sletta Verft AS
Tríkala

**Tríkala** (gresk Τρίκαλα), tidlegare *Trikka*, er ein by og ein kommune i periferieininga Tríkala i Thessalía i Hellas. Han er òg hovudstad i periferieininga og ligg nordvest for Aten og Kardítsa, aust for Ioánnina og Métsovo, sør for Grevená, sørvest for Thessaloníki og vest for Lárisa.

## Historie
Byen ligg på ei frodig slette i Thessalía sentralt i Hellas og er byen Homer omtalte som Trikka (eller Trikki), fødestaden til tre av argonautane og eit av områda som vert nemnd som fødestad for Asklepios.

Ein austromersk festning ligg i dag på den grunnmuren til den tidlegare akropolisen. Byen vart okkupert av osmanarane under den gresk-tyrkiske krigen 1897 i seks månadar.

## Administrativ inndeling

Kommunen vart danna i 2011 ved at ein slo saman dei tidlegare kommunane
* Tríkala
* Paliókastro
* Estieótida
* Kallídendro
* Megála Kalývia
* Faloría
* Paralithéi
* Kóziakas
Dei åtte tidlegare kommunane er no kommunaleiningar.

Ved folketeljinga i 2021 hadde kommunen 78&nbsp;605&nbsp;innbyggjarar, medan kommunaleininga Tríkala hadde 62&nbsp;064 og tettstaden med same namn 61&nbsp;608&nbsp;innbyggjarar.

## Byar og tettstader
Dei største byane og tettstadene i kommunen er:

## Referansar

## Bakgrunnsstoff
* Offisiell nettstad (gresk)

## Kjelde
Den gresk-tyrkiske krigen i 1897

**Den gresk-tyrkiske krigen i 1897**, òg kalla **Trettidagarskrigen**, var ein krig mellom Hellas og Det osmanske riket under Sultan Abdul Hamid. Den utløysande årsaka var gresk uro over situasjonen på Kreta, der den greske folkesetnaden framleis var under osmansk kontroll.

Seint i 1896 braut det ut eit opprør på Kreta og 21. januar 1897 gjekk den greske hæren i land på Kreta for å ta ho tilbake til Hellas. Dei europeiske stormaktene greip derimot inn og erklærte Kreta eit internasjonalt protektorat.

Den greske hæren trekte seg tilbake til fastlandet og gjekk så nordover og inn i Thessalía og Ípiros. Grekarane hadde færre menn enn tyrkarane i området, men kontrollerte sjøområda. Hærane møtte kvarandre ved Týrnavos. Grekarane var i mindretal og trekte seg tilbake forbi Lárisa, som vart evakuert. Nær Fársala planla grekarane eit motåtak. Moralen til grekarane forsvann derimot og dei vart berre redda av den osmanske sultanen gav ordre om våpenkvile 20. mai.

I Ípiros var òg grekarane i mindretal. 18. april byrja tyrkarane å bombardere Árta, men klarte ikkje å ta byen. Dei trekte seg tilbake til Filippiáda der dei grov seg ned. Grekarane gjorde motåtak, men fekk ikkje forsterkingar og trekte seg til slutt tilbake 15. mai med kraftige tap.

Osmanarane slo grekarane i løpet av nokre veker. Osmanarane fekk ikkje halde på dei nye områda, men den europeiske stormaktene tvinga Hellas til å betale store erstatningar og stogge opprøret. Ein fredsavtale vart signert 20. september, arrangert av stormaktene, og Det osmanske riket fekk tildelt eit lite landområde ved grensa til Thessalía.

Denne krigen var den einaste konflikten mellom Hellas og Tyrkia i dette hundreåret der Hellas måtte gje frå seg land til Tyrkia.

## Kjelder

**Denne artikkelen bygger på «[[:en:Greco-Turkish War (1897)|Greco-Turkish War (1897)]]» frå ,  den 17. september 2007.*  
 

## Fotnotar

### Engelsk litteratur
* Ekinci, Mehmet Uğur. *The Unwanted War: The Diplomatic Background of the Ottoman-Greek War of 1897*. Saarbrücken: VDM, 2009. ISBN 978-3-639-15456-6.

## Bakgrunnsstoff
* Onwar.com om den første gresk-tyrkiske krigen
Casus belli

**Casus belli** (latin, krigstilfelle) er ei hending som gjev grunnlag for å føre krig mot ein stat. Kva som vert sett på som eit *casus belli* har variert opp igjennom historia. I dag vert eit væpna åtak på ein stat eller ein slutnad i Tryggingsrådet i SN om ein militær aksjon rekna som eit *casus belli*.
Ølve kyrkje

**Ølve kyrkje** er ei langkyrkje frå 1861 i Ølve i Kvinnherad kommune i Vestland.

Kyrkja er bygd i tre og har plass til 230 personar. Ho kan vere teikna med støtte i typetekningane til Hans Ditlev Franciscus Linstow av byggmeister Kårhus frå Vats i Rogaland, men dette er usikkert.

## Fotnotar

## Bakgrunnsstoff
* Norges Kirker: «Ølve kirke», på nettstaden til Norsk institutt for kulturminneforskning
* Om Ølve kyrkje på nettstaden til Kyrkja i Kvinnherad 
* Om Ølve sokn på nettstaden til Den norske kyrkja
* Kart frå 1979 som viser kyrkjestader og soknegrenser, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* 
*
Ænes kyrkje

**Ænes kyrkje** er ei steinkyrkje på Ænes i Kvinnherad kommune i Vestland. Ho er truleg frå 1200-talet, men plar ofte daterast til 1190&ndash;1200, og det vart feira 750-årsjubileum for kyrkja i 1999.

Kyrkja har plass til 120 personar.

## Kjelder
### Referansar

## Bakgrunnsstoff
* Norges Kirker: «Ænes kirke», på nettstaden til Norsk institutt for kulturminneforskning
* Om Ænes sokn på nettstaden til Den norske kyrkja
* «Kirekbøker, Hordaland», på nettstaden til Arkivverket 
* 
*
Arna kyrkje

**Arna kyrkje** er ei kyrkje frå 1865 i Arna i Bergen kommune i Vestland.

Kyrkja er bygd i stein og har 500 sitjeplassar. Arkitekt for kyrkja var Frederik Hannibal Stockfleth.

## Kjelder

## Litteratur
* 

## Bakgrunnsstoff
* 
*
Hugla

**Hugla** (og skrive *Hugløy*) er ei øy på kysten av Helgeland. Ho ligg i Nesna kommune. Øya er 17,9 km² og det høgaste punktet er *Hugltinden* som ligg 624 meter over havet. Det er ein relativt stor bestand av elg på øya, og også eit rikt fugleliv med blant anna havørn.

Hugla ligg der Stifjorden møter Ranfjorden. I sørvest ligg øya Løkta i Dønna kommune, i nordaust ligg Handnesøya og i nordvest Tomma. 

Øya har om lag 90 fastbuande, busettinga er konsentrert langs austsida av øya. Den viktigaste næringsvegen er jordbruk, men mange dagpendlar òg inn til tettstaden Nesna. Tidlegare var det òg stor sysselsetting ved sildoljefabrikken på *Vikholmen*. I dag driv Vikholmen utvikling AS (VuAS) produksjon av torskeyngel og settefisk. 

Det er ferjesamband til Nesna og øyane Handnesøya og Tomma.

Postnummeret er 8720 Vikholmen.

## Bakgrunnsstoff
* Hugla i Norske Gaardnavne.
Nordfjordbunad

**Nordfjordbunad** er ein bunad frå Nordfjord. Det har vore fleire ulike versjonar av Nordfjordbunaden, både grå og brune variantar har vorte påviste, men den svarte er mest brukt, og er kjent som den offisielle Nordfjordbunaden. 

Kvinnebunaden har svart, folda stakk med vove band nest. Livet kan vere svart, raudt eller grønt, og er kanta med same vovne banda som nede på stakken. Forkleet er vove, med broderi av ulike lokale versjonar og tradisjonar. Ei brodert eller voven lomme skal henge på venstre side. Skjorta er brodert i svartsaum eller kvitsaum, rundt krage, ermar og eventuelt ein stem, som går midt framme på skjorta og dekker opet framme. Det høyrer også til cape. Capen finst i 2 versjonar, rynkecape, og glatt. Brosja til samanfesting av skjorta (sølvknappen) er av sølv og grøne steinar er vanlegast til denne bunaden (sjølv om det òg finst raude steinar, eller ein kombinasjon av desse). Det høyrer òg til ei hovudsølje med lauv. Mange brukar sølvbelte til denne bunaden, sjølv om det eigentleg ikkje høyrer til. Det er ikkje vanleg med hovudplagg til kvinnebunaden, men det finst ein brokadelue (med kvit blondekant for ugifte), og svart hovudsjal er òg lov.

Mannsbunaden er også svart. Bunaden har ein nikkers, kalla klaffebukse i heilt svart. Det finst også heilbuksevariantar med broderi nedst. Jakka er livkort og rekk til linning, eller ein sidare variant som rekk nedom setet bak, og er skåren høgare ved bukselinning framme. Den har broderi i grønt eller svart på kragen. Vesten er vanlegvis grøn (den kan vere raud), og nokre versjonar har raude pyntelinjer i kantar. Skjorta er ikkje ulik kvinnebunaden, men er gjerne noko lettare brodert. Den blir festa i halsen med enkel eller dobbel sølvknapp, slik som kvinnebunaden. Bunaden er godt utstyrt med knappar i sølv (messing kan nyttast som eit billegare alternativ). Klaffebuksa har seks knappar i livet og tre på kvar legg. Jakka har åtte knappar i to rekkjer. Den skal ikkje kneppast, men kan festast framme via ei sølvlekkje. Vesten har seks knappar i to rekkjer, og skal kneppast. Til bunaden kan ein ha sølvur i vestlomma og bunadkniv på høgre side. Hovudplagg er uvanleg, men svart "rallarhatt" kan brukast.
Åkra kyrkje i Kvinnherad

**Åkra kyrkje** er ei langkyrkje frå 1735 i Kvinnherad kommune i Vestland. Ho følgde etter ei stavkyrkje på same staden.

Kyrkja er bygd i tre og har sitjeplass til 225 personar.

## Bakgrunnsstoff
* Norges Kirker: «Åkra kirke», på nettstaden til Norsk institutt for kulturminneforskning
* Om Åkra kyrkje på nettstaden til Kyrkja i Kvinnherad 
* Kart frå 1979 som viser kyrkjestader og soknegrenser, på nettstaden til Universitetet i Bergen
* «Kirkebøker, Hordaland», på nettstaden til Arkivverket 
* 
*
Ålvik kyrkje

**Ålvik kyrkje** er ei langkyrkje frå 1962 i Ålvik i Kvam herad i Vestland fylke.

Kyrkja er i tegl og har plass til 280 personar. Ho er teikna av Esben Poulsson.

Ålvik kyrkje er soknekyrkje i Ålvik sokn i Hardanger og Voss prosti.

## Bakgrunnsstoff
* Norges Kirker: «Ålvik kyrkje» på nettstaden til Norsk institutt for kulturminneforskning
* Om Kvam sokn på nettstaden til Den norske kyrkja
* Kart frå 1979 som viser kyrkjestader og soknegrenser, på nettstaden til Universitetet i Bergen
* Skanna kyrkjebøker frå Hordaland på nettstaden til Arkivverket
* Oversyn over gravminne i Kvam herad på nettstaden disnorge.no
* 
*
Varaldsøy kyrkje

**Varaldsøy kyrkje** er ei tømra langkyrkje frå 1885 på Varaldsøy i Kvinnherad kommune i Vestland.

Kyrkja har 390 sitjeplassar og er teikna av Conrad Fredrik von der Lippe / Hans Heinrich Jess.

## Bakgrunnsstoff
* Om Varaldsøy kyrkje på nettstaden til Kyrkja i Kvinnherad 
* Om Varaldsøy sokn på nettstaden til Den norske kyrkja
* «Kirkebøker, Hordaland», på nettstaden til Arkivverket 
* Kart frå 1979 som viser kyrkjestader og soknegrenser, på nettstaden til Universitetet i Bergen
* 
*
Handnesøya

**Handnesøya** er ei berglendt øy i Nesna kommune i Nordland. Ho ligg nord for munningen av Sjona. Arealet er 34,4 km², og det høgaste punktet på øya er *Stokkatinden* som er 599 meter over havet. Øya har om lag 90 innbyggarar (2007), den viktigaste næringsvegen er jordbruk. Helgelandske driv ferjesamband frå øya til tettstaden Nesna og øyane Tomma og Hugla. Nordlandsekspressen mellom Bodø og Sandnessjøen kan få anløp av Handnesøya ved behov. Øya har eiga kyrkje, Handnesøya kapell.

Postnummeret er 8724 Saura.
Tomma

**Tomma** er ei øy i Nesna kommune i Nordland. Øya har eit areal på 47 km² og 116 innbyggjarar (2007). Den viktigaste næringsvegen er landbruk, ei anna viktig næring er fiskeoppdrett. Her finst mellom anna Noregs einaste oppdrett av flekksteinbit: Tomma Marin Fisk AS. Det er òg eit lite båtbyggeri, Tomma aluminium, som i hovudsak byggjer fiskebåtar.

Det er ferjesamband til tettstaden Nesna og øyane Handnesøya og Hugla. Ferja til «Nesna-øyene» korresponderer med buss frå Mo i Rana og hurtigbåt frå Bodø/Sandnessjøen.

Øya er populær som utfartsstad, og det er mogleg å fiske, dykke, gå på grotteturar og drive paraglidning. Det er mogleg å overnatte på Tomma hytteutleie eller på campingplassen i Tomsvika der det òg er gjesteplassar for båt.
Postadressa hit er 8723 HUSBY.

Nokre av toppane på øya:
* Eidabelgen (217 moh.)
* Rundtinden (643 moh.)
* Tomskjevelen (922 moh.)
* Tomtinden (feilaktig kalla Breitinden på nokre kart) (818 moh.)
* Breidtomma (803 moh.)
Viktor Zubkov

**Viktor Aleksejevitsj Zubkov** () er ein russisk politikar og økonom, og statsminister i Russland frå 2007 til 2008.

Zubkov var fødd i Arbat i Sverdlovsk oblast. Han vart utdanna frå 1960 til 1965 ved Leningrad jordbruksinstitutt i Pusjkin i Leningrad oblast. Etter endt militærteneste i 1967 jobba han i sovkhozar i Leningrad oblast. Zubkov var medlem av Sovjetunionens kommunistiske parti frå 1967 til 1991. Frå 1985 til 1991 hadde han leiande stillingar i kommunistpartiet i byen Priozersk (svensk *Kexholm*) og i Leningrad oblast. Etter oppløysinga av Sovjetunionen i 1991 gjekk han ut av kommunistpartiet. Fram til 1993 jobba han i Komitéen for eksterne forbindelsar i byadministrasjonen i St. Petersburg, der han jobba under Vladimir Putin. Frå 1993 til 2001 jobba han for det føderale skattevesenet i St. Petersburg. Frå 1995 var han medlem i partiet Vår heim er Russland (*Nasj Dom - Rossija*). I 1999 stilte han som kandidat ved guvernørvalet i Leningrad oblast, men kom berre på fjerdeplass med 8,6 % av røystene. Han var med på danninga av partiet Sameint Russland i 2001, men var partilaus då han vart statsminister.

I 2001 flytta han til Moskva som første visefinansminister i regjeringa til Mikhail Kasianov. Då Kasianov vart avsett av Putin i 2004 heldt Zubkov fram i regjeringa til Mikhail Fradkov. Zubkov leia avdelinga som skulle kjempa mot økonomisk kriminalitet. 12. september 2007 vart han nominert til stillinga som statsminister av president Putin. To dagar etterpå vart kandidaturet hans stadfesta av nasjonalforsamlinga, dumaen. Utnevninga av Zubkov til statsminister utløyste spekulasjonar om han er ein mogleg kandidat ved presidentvalet i Russland i 2008.

Zubkov er gift, og har ei dotter. Han er svigerfar til forsvarsministeren i Russland, Anatolij Serdjukov.

## Kjelder
Pensjon

**Pensjon** er eit samleuttrykk for ei rekke offentlege og private ytingar som har det til felles at dei skal gje kompensasjon for bortfall av arbeidsinntekt eller mangel på slik inntekt enten ved varig yrkeshemmande sjukdom eller ved oppnådd avtalt alder.

Det norske folketrygdsystemet dekkjer behov i dei fleste livsfasar. Som pensjonsordning dekkjer det alder ved alderspensjonen og uførepensjonen om ein vert ufør. Dei offentlege pensjonene vert administrerte av Folketrygda. For å få full alderspensjon i Noreg krevst det etter at ein har budd i Riket i 40 år frå og med det kalenderåret ein fylte 17 år. Ordinær pensjonsalder er 67 år.

Tenestepensjonar vart først innført for offentleg tilsette, og tilsvarande ordningar finst i mange private bedrifter. Tenestepensjonar med skattefordel kan vera foretakspensjonar (ytingspensjonar) eller innskotspensjonar, og betalast ut frå fylte 67 år. Etter innføringa av obligatorisk tenestepensjon (OTP) i 2006, vil dei aller fleste få utbetalt ein viss tenestepensjon. Dei fleste nye tenestepensjonsordningane oppretta etter innføringa av OTP, er innskotspensjonar.

Ei anna ordning er Avtalefesta pensjon (AFP), som blir finansiert i fellesskap av arbeidsgjevarane og staten. AFP vart først innført i 1989 med pensjonsalder 66 år. Pensjonsalderen vart gradvis seinka og er i dag 62 år. 

Særaldersgrenser for særskilde yrkesgrupper gjev òg høve til pensjonering før fylte 67 år.
Lou Barlow

**Louis Knox Barlow** () er ein amerikansk musikar som blir sett på som ein av dei mest innverknadsrike songskrivarane på 90-talet. Han var ein av pionerane i lo-fi-stilen som nett hadde vakse fram, der ein tok opp musikken på ein 4-spors opptakar.

Lou Barlow blei fødd i Daytoni Ohio, men voks opp i Jackson i Michigan og Westfield i Massachusetts. Han starta musikkarriera i hardcore-punk-bandet Deep Wound med J Mascis. I 1983 starta dei to Dinosaur Jr., etter å ha gått lei av hardcore. Men forholdet mellom dei to førte til at Barlow forlet bandet etter utgjevinga av Bug i 1989.

Etter 1989 konsentrerte Barlow seg om sideprosjektet sitt, Sebadoh, og seinare starta han Folk Implosion med John Davies. Gjennom arbeidet med desse banda blei han ein helt i indie rock-miljøet, og fekk også ein topp 40-hit (i USA) - songen «Natural One», med Folk Implosion. Han spelte også inn eit album med den belgiske musikaren Rudy Trouvé.

Han vart med Dinosaur Jr. igjen i 2005, for ein verdsturne, og for å fronte dei tre albuma han gav ut med bandet som har blitt gjevne ut på nytt.

## Diskografi
* *[[Lou Barlow and his Sentridoh]]* (1995)
* *[[Subsonic 6]]* (2000)
* *[[Emoh]]* (2005)

### Kompilasjonar
* *[[Winning Losers: A Collection of Home Recordings]]* (1994)
* *[[Lou Barlow and Friends: Another Collection of Home Recordings]]* (1995)
Hollywood

**Hollywood** er eit distrikt i byen Los Angeles i California, USA. Staden har sidan tidleg på 1900-talet vore sentral i filmproduksjon, blant anna på grunn av gode lysforhold, betre vêr og eit meir variert landskap(i forhold til New York). Hollywood er på grunn av dette ein kjend stad over heile verda.

Hollywood er omtrent synonymt med amerikansk filmproduksjon.

## Sjå også
* Hollywood Walk of Fame
* Bollywood
José González

**José Gabriel González** () er ein svensk singer-songwriter og gitarist busett i Göteborg, fødd i Sverige med argentinske foreldre. 

## Karriere
González kritikerhylla debuttalbum *[[Veneer]]* blei sloppen i Sverige i 2003 og i resten av Europa og USA i 2005. Gonzaléz sin musikk kan kanskje beskrivast som eit litt meir spanskklingande Nick Drake-aktig gitarspel på nylonstreng-gitar i staden for på stålstreng-gitar. Låten «Crosses», frå EP-en *[[Crosses]]* og seinare også albumet *Veneer*, kunne høyrast i den amerikanske dramaserien *[[OC]]* i siste episoden av den andre sesongen. Også hans versjon av The Knifes låt «Heartbeats» vart ein hit etter at han var med i ein reklamefilm for Sony Bravia.

José González slapp det andre albumet sitt, *In Our Nature*, den 26. september 2007.

José González er også medlem i gruppa Junip, saman med Elias Araya og Tobias Winterkorn.

## Diskografi
### Album
* Veneer (2003)
* In Our Nature (2007)
* Vestiges & Claws (2015)
* Local Valley (2021)

### EP
* Crosses
* Remain EP
* Stay in the Shade EP
* Australian Tour EP

## Kjelder

**Denne artikkelen bygger på «[[:sv:José González|José González]]» frå ,  den 18. september 2007.*  

## Bakgrunnsstoff

* 
* Intervju med José González frå PSL
Volkswagen

**Volkswagen** (forkorta **VW**) er ein av verdas største bilprodusentar, basert i Wolfsburg i Tyskland.

Medan VW refererer til bilmerket Volkswagen (Folkevogn), blir forkortinga VAG brukt om konsernselskapet. Forkortingane VAG og V·A·G har gjennom åra hatt ulike tydingar. 

VAG stod for Volkswagenwerk AG (Volkswagenwerk Aktiengesellschaft) fram til 4. juli 1985. Då blei føretaksnamnet endra til Volkswagen AG. 

V·A·G blei brukt for VW og Audis felles sal- og marknadsorganisasjon for personbilar og nyttekøyretøy, *Volkswagen-Audi-Gruppe*, fram til 1992 då det blei avgjort at dei to merka skulle separerast profilmessig.

## Historie

Selskapet blei grunnlagd på 1930-talet i Tyskland. Den nasjonalsosialistiske regjeringas ønske var at alle skulle ha råd til å kjøpe seg ein bil, bygd etter eit forslag av Ferdinand Porsche. Prototypar av bilen blei kalla KdF-Wagen (Kraft durch Freude), og var tilgjengelege frå 1936. Dei første blei produsert i Stuttgart. Bilen hadde allereie den karakteristiske runde forma og VW-motoren.

Erwin Komenda, som hadde vore sjefdesignar for Porsche, utvikla forma til den velkjende «Bobla».

Den nye fabrikken i Wolfsburg hadde berre produsert nokre få bilar då krigen braut ut. Derfor var dei første masseproduserte bilane militære køyretøy, som den jeep-liknande Kübelwagen og den amfibiske Schwimmwagen.

Etter den andre verdskrigen utvikla Volkswagen seg til ein av verdas største bilprodusentar.

## Modellar

* Käfer (Boble)
* Bora
* Caddy
* Corrado
* Derby
* Eos
* Golf
* Jetta
* K70
* Lupo
* Multivan
* New Beetle
* Passat
* Phaeton
* Polo
* Scirocco
* Sharan
* Tiguan
* Touareg
* Touran
* Type 1 ("Boble")
* Type 2 (Transporter/Caravelle)
* Type 3
* Vento
* Type 4 (411/412)

## Modellreformer

Volkswagen har hatt spesifikke årstal der det går tydeleg fram at dei har redesigna eller gjort viktige framstøyt på nesten alle modellar dei har ført. Nokre døme på dette er:

* I 1973 blei det vedtatt at den originale tyskproduserte Bobla ikkje skulle vere i vanleg produksjon lenger, og både Polo, Passat og Golf kom på marknaden.

* I 1984 kom Mark II-varianten av legendariske Volkswagen Golf, og ansiktsløftinga på Volkswagen Passat. Dei luftkjølte boxermotorane i Volkswagen Caravelle og Transporter forsvann og blei erstatta med den vassavkjølte «Wasserboxer»-motoren.

* I 1991 forsvann siste rest av dei boxermotordrevne Type 2 Transporter og Caravelle, og det blei også lansert nye variantar av denne serien. 1991 var også det siste året den originale Golf II og søsterbilen Volkswagen Jetta blei produserte, då dei blei følgde opp av ein ny generasjon Golf. Jetta-namnet forsvann no, og sedan-varianten av Golf blei i staden kalla Vento. Året 1991 er viktig for Volkswagen med tanke på overgangen frå 1980-talets kantete bilar. Denne reforma spesifikt begynte i 1988, med redesignet av Passat for å skape ein ny bil. I 1990 følgde ein redesign av Polo, og også den blei rundare og fekk eit meir moderne preg. Til slutt følgde alle modellar etter.

## Andre bilmerke som er eigde av Volkswagen-konsernet
* Audi
* Bentley
* Bugatti
* Lamborghini
* NSU (utgått merkenamn)
* SEAT
* Škoda

## Kjelder

## Bakgrunnsstoff

*
Statens skogskole

**Statens skogskole** var ein skole som tok sikte på å utdanne skogteknikarar for å rekruttere funksjonærar til det offentlege og det private skogbruket. 

Staten hadde skogskolar i Kongsberg, Bygland, Evenstad, Steinkjer og Osen. Oppland fylke hadde skogskole i Brandbu. Skolane kombinerte praktisk og teoretisk undervisning. Då Norges Landbrukshøgskole vart etablert på Ås, vart det bestemt at skogskolane dessutan skulle vere forskolar for skogutdanninga ved landbrukshøgskolen. Sidan vart skogskolen på Kongsberg spesialisert som forkurs til landbrukshøgskolen. Dette forkurset vart nedlagt i 2000.
På slutten av 1980-talet vart dei andre skogskolane integrerte i distriktshøgskolane. Skolane vart likevel oppretthaldne som eigne undervisningsstader, men rundt år 2000 vart skogutdanninga nedlagt på dei fleste av dei gamle skogskolane.

I dag gir Høgskolen i Hedmark høgskoleutdanning i skog- og utmarksfag på Evenstad.

Staten hadde òg praktiske skogskolar, statens yrkesskole for skogbruk, på Sønsterud og Saggrenda ved Kongsberg. Desse skolane er overtatt av fylkeskommunane. 

## På nettet:
* Statens skogskole Steinkjer - skogutdanning 1880-2005
* Høgskolen i Hedmark, Evenstad 

## Andre kjelder:
* Birger Halvorsen: «Norges Skogteknikerforbund» i Andreas Vevstad 1998: *Norsk Forstmannsforening 100 år* (Landbruksforlaget) ISBN 82-529-2374-7